Șeicul Mansour, patronul lui Manchester City, a cumpărat Cupa Angliei, cel mai vechi trofeu din istoria fotbalului.
Șeicul Mansour a cumpărat Cupa Angliei. Trofeul a fost pus la vânzare de David Gold. A doua ediție a cupei a costat 843.000 de euro.
Șeicul Mansour, patronul lui Manchester City, tocmai a cumpărat o bucată din istoria fotbalului. Este vorba despre a doua ediție a Cupei Angliei. Trofeul a fost scos la vânzare de David Gould, co-proprietarul lui West Ham United. Mansour a plătit 843 de mii de euro pentru cupă. Trofeul va sta în Muzeul Național al fotbalului din Manchester. Primul trofeu a fost furat în 1895 și a rămas nerecuperat până astăzi. În urmă cu 117 ani, City a învins-o în finala Cupei Angliei pe Bolton, scor 1-0, și și-a trecut în palmares primul său trofeu.